b"\n_START_ARTICLE_\nKulilte\n_START_PARAGRAPH_\nKulilte, carbonmonoxid, kulmonoxid eller kulos (kemisk formel CO), som det tidligere blev kaldt, er en klar, lugtl\xc3\xb8s gasart, der kan dr\xc3\xa6be ved ind\xc3\xa5nding._NEWLINE_I mods\xc3\xa6tning til drivhusgassen kuldioxid har carbonmonooxid-molekylet kun \xc3\xa9t iltatom bundet til sig. Gassen dannes typisk ved en ufuldst\xc3\xa6ndig forbr\xc3\xa6nding, bl.a. i en forbr\xc3\xa6ndingsmotorer i biler. De katalysatorer, der p\xc3\xa5monteres bl.a. dieselmotorer, omdanner kulilte CO til kultveilte (carbondioxid) CO\xe2\x82\x82 gennem tilf\xc3\xb8jelse af et ekstra iltatom til hvert kulilte-molekyle.\n_START_SECTION_\nSyntetisk br\xc3\xa6ndstofingrediens\n_START_PARAGRAPH_\nKulilte kan fx f\xc3\xa5s ved at CO2 udvundet af atmosf\xc3\xa6ren spaltes i kulilte og ilt. Kulilte og H\xe2\x82\x82 kaldes tilsammen syntesegas og man kan med denne gasblanding via Fischer-Tropsch processen danne mange syntetiske br\xc3\xa6ndstoffer.\n_START_SECTION_\nGiftig\n_START_PARAGRAPH_\nCO betegnes som yderst giftigt, da det binder sig ca. 250 gange lettere til blodets h\xc3\xa6moglobin end den O\xe2\x82\x82, man normalt ind\xc3\xa5nder i atmosf\xc3\xa6risk luft. Dermed kan der selv ved en meget beskeden koncentration af CO i luften opst\xc3\xa5 en decideret forgiftning eller ligefrem d\xc3\xb8d._NEWLINE_Kroppen kan ophobe CO i blodet over l\xc3\xa6ngere tid, hvorfor d\xc3\xb8den ikke n\xc3\xb8dvendigvis skyldes en akut forgiftning. Dette blev illustreret op gennem 1950'ernes Danmark, hvor mange hjem fyrede med kakkelovne. Ufuldst\xc3\xa6ndig forbr\xc3\xa6nding som f\xc3\xb8lge af utilstr\xc3\xa6kkelig tilf\xc3\xb8rsel af ilt kan f\xc3\xb8re til dannelse af kulilte i stedet for kultveilte. Hvis kulilte spredes i boliger kan mennesker og dyr forgiftes og d\xc3\xb8, fordi kultilte fortr\xc3\xa6nger ilt fra blodets h\xc3\xa6moglobin. Kulilteforgiftning var en overh\xc3\xa6ngende fare i d\xc3\xa5rligt ventilerede miner p\xc3\xa5 den tid, hvor man anvende levende lys. Minearbejderne begyndte derfor at medbringe en kanariefugl i et bur. Hvis den faldt af pinden, var man klar over, at det gjaldt om at s\xc3\xb8ge mod frisk luft.\n_START_SECTION_\nKulilte-frigivende molekyler\n_START_PARAGRAPH_\nKulilte-frigivende molekyler, CO-RM,  som tryptophan mangan(I) carbonyl udviser et stort potentiale som et alternativ til konventionelle antibiotika\n_START_SECTION_\nTrivia\n_START_PARAGRAPH_\nH.C. Andersen beskriver i sin dagbog, hvordan han blev kulilteforgiftet i Burgos den 21. december 1862."